KIRJALLINEN KYSYMYS E-0021/00 esittäjä(t): Paulo Casaca (PSE) komissiolle. Yhteisön syrjäisimmät alueet ja rakennerahastojen määrärahat.



Virallinen lehti nro 374 E , 28/12/2000 s. 0018 - 0019



KIRJALLINEN KYSYMYS E-0021/00 esittäjä(t): Paulo Casaca (PSE) komissiolle (19. tammikuuta 2000) Aihe: Yhteisön syrjäisimmät alueet ja rakennerahastojen määrärahat Rakennerahastoista Azorien itsehallintoalueelle vuosiksi 19941999 myönnettäviin määrärahoihin sisältyi tukea rakennetoimiin 149 200 075 000 escudoa, joka vastaa 744 207 miljoonaa euroa eli 124 034 miljoonaa euroa vuodessa vuonna 1999 tarkistetun suunnitelman mukaisesti. Vaikka tässä summassa on jo havaittavissa deflatorinen kehitys, se on vielä nykyhintojen mukainen, koska sitä on vaikea saada täysin vastamaan vuoden 1999 hintatasoa. Komissio ehdotti Portugalin viranomaisille 1. heinäkuuta 1999 lähetetyssä kirjeessä, että Azorien itsehallintoalueelle tarkoitettu määräraha olisi 757 miljoonan euroa vuosina 20002006 eli 108 miljoonaa euroa vuotta kohden. Tämä merkitsee huomattavaa vähennystä, joka on selvästi enemmän kuin näennäiset 16 miljoonaa euroa, koska vuosia 1994 1999 koskevat summat eivät vastaa vuoden 1999 hintatasoa ja koska niissä ei ole otettu huomioon Azorien eikä yhteisön tulotason nousua. Tämä komission ehdotus on täysin ristiriidassa kaikkien yhteisön syrjäisimpiä alueita koskevien komission lupausten ja lausuntojen kanssa, joiden mukaan 1. varat keskitetään köyhimmille alueille, 2. näille alueille myönnetään enemmän vuosittaista tukea 3. tuki suunnataan erityisesti yhteisön syrjäisimmille alueille Komissio ei ilmeisesti ota huomioon numeroiden ilmaisemaa todellisuutta vaan pitää edelleen kiinni siitä, että rakennerahastojen uudistus merkitsi lisämäärärahoja kaikille yhteisön syrjäisimmille alueille. Eikö komissio pidä välttämättömänä tehdä perusteellista arviointia siitä, miten yhteisön politiikkojen uudistus on vaikuttanut köyhimpiin ja syrjäisimpiin alueisiin, kuten Azorien itsehallintoalueeseen, ottaen erityisesti huomioon perustamissopimuksen 299 artiklan 2 kohdan soveltamisen? Michel Barnierin komission puolesta antama vastaus (15. maaliskuuta 2000) Portugalin hallitukselle heinäkuun 1. päivänä 1999 osoittamassaan kirjeessä, johon parlamentin jäsen viittaa, komissio esitti ainoastaan laskennallisen arvion, joka perustui komission määrittelemiin yleisiin periaatteisiin tuen jakamiseksi eri alueilla. Kirje ei siis sisältänyt kuin olettamuksen määrien jaosta eikä sen ole tarkoitus korvata muihin arviointeihin perustuvaa tutkimusta, joka on mahdollista ottaa huomioon yhteisön tukikehyksen valmistelussa. Näin ollen Portugalin viranomaisten 13. lokakuuta 1999 esittämässä alueellisessa kehityssuunnitelmassa Azorien itsehallintoalueelle ehdotetaan alueellisen toimintaohjelman mukaisesti myönnettäväksi rakennerahastoista yhteensä 848 miljoonaa euroa, johon lisätään vielä myöhemmin määritettävä summa koheesiorahastosta myönnettävää tukea. Komissiolla ei ole mitään Portugalin ehdotusta vastaan. Vastauksena Kölnissä kokoontuneen Eurooppa-neuvoston pyyntöön komissio antaa neuvostolle kertomuksen EY:n perustamissopimuksen syrjäisimpiä alueita koskevan uuden 299 artiklan (entinen 227 artikla) 2 kohdan täytäntöönpanosta. Tämä kertomus olisi annettava neuvostolle Portugalin puheenjohtajuuskauden aikana,ja se toimitetaan myös parlamentille.